CELEX: 32006D0699
Language: lt
Date: 1161043200000
Title: 2006/699/EB: 2006 m. spalio 17 d. Komisijos sprendimas, iš dalies keičiantis Sprendimą 2004/452/EB, nustatantį sąrašą įstaigų, kurių tyrėjai gali naudotis konfidencialiais duomenimis mokslo reikmėms (pranešta dokumentu Nr. C(2006) 4857)   (Tekstas svarbus EEE)

18.10.2006   
            
            
               LT
            
            
               Europos Sąjungos oficialusis leidinys
            
            
               L 287/36
            
         
      KOMISIJOS SPRENDIMAS
   
   2006 m. spalio 17 d.
   iš dalies keičiantis Sprendimą 2004/452/EB, nustatantį sąrašą įstaigų, kurių tyrėjai gali naudotis konfidencialiais duomenimis mokslo reikmėms
   (pranešta dokumentu Nr. C(2006) 4857)
   (Tekstas svarbus EEE)
   (2006/699/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. vasario 17 d. Tarybos reglamentą (EB) Nr. 322/97 dėl Bendrijos statistikos (1), ypač į jo 20 straipsnio 1 dalį,
   kadangi:
   
               (1)
            
            
               Norint sudaryti galimybę rengti statistines išvadas mokslo reikmėms, 2002 m. gegužės 17 d. Komisijos reglamentu (EB) Nr. 831/2002, įgyvendinančiu dėl teisės naudotis konfidencialiais duomenimis mokslo reikmėms Tarybos reglamentą (EB) Nr. 322/97 dėl Bendrijos statistikos (2), siekiama nustatyti sąlygas, kuriomis galėtų būti suteikta teisė naudotis Bendrijos valdžios institucijai perduotais konfidencialiais duomenimis, bei apibrėžti Bendrijos ir šalies valdžios institucijų bendradarbiavimo taisykles, siekiant palengvinti tokią prieigą.
            
         
               (2)
            
            
               2004 m. balandžio 29 d. Komisijos sprendime 2004/452/EB, nustatančiame sąrašą įstaigų, kurių tyrėjai gali naudotis konfidencialiais duomenimis mokslo reikmėms (3), buvo nustatytas įstaigų, kurių tyrėjai gali naudotis konfidencialiais duomenimis mokslo reikmėms, sąrašas.
            
         
               (3)
            
            
               Prinstono universiteto Vudro Vilsono visuomeninių ir tarptautinių reikalų mokyklos Sveikatos ir gerovės centras (Niudžersis, Jungtinės Amerikos Valstijos) turi būti laikomas nustatytas sąlygas atitinkančia įstaiga, ir todėl jį reikia įtraukti į Reglamento (EB) Nr. 831/2002 3 straipsnio 1 dalies c punkte nurodytą agentūrų, organizacijų ir institucijų sąrašą.
            
         
               (4)
            
            
               Šiame sprendime numatytos priemonės yra suderintos su Statistinių duomenų konfidencialumo komiteto nuomone,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2004/452/EB priedas keičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. spalio 17 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 52, 1997 2 22, p. 1. Reglamentas su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 133, 2002 5 18, p. 7. Reglamentas su pakeitimais, padarytais Reglamentu (EB) Nr. 1104/2006 (OL L 197, 2006 7 19, p. 3).
   
      (3)  OL L 156, 2004 4 30, p. 1. Sprendimas su paskutiniais pakeitimais, padarytais Sprendimu 2006/429/EB (OL L 172, 2006 6 24, p. 17).
   
      PRIEDAS
      
         
            „PRIEDAS
            ĮSTAIGOS, KURIŲ TYRĖJAI GALI NAUDOTIS KONFIDENCIALIAIS DUOMENIMIS MOKSLO REIKMĖMS
            
                         
                     
                     
                        Europos centrinis bankas
                     
                  
                         
                     
                     
                        Ispanijos centrinis bankas
                     
                  
                         
                     
                     
                        Italijos centrinis bankas
                     
                  
                         
                     
                     
                        Kornelio universitetas (Niujorko valstija, Jungtinės Amerikos Valstijos)
                     
                  
                         
                     
                     
                        Niujorko Barucho koledžo politikos mokslų katedra (Niujorko valstija, Jungtinės Amerikos Valstijos)
                     
                  
                         
                     
                     
                        Vokietijos centrinis bankas
                     
                  
                         
                     
                     
                        Europos Komisijos Užimtumo, socialinių reikalų ir lygių galimybių generalinio direktorato Užimtumo analizės skyrius
                     
                  
                         
                     
                     
                        Tel Avivo universitetas (Izraelis)
                     
                  
                         
                     
                     
                        Pasaulio bankas
                     
                  
                         
                     
                     
                        Prinstono universiteto Vudro Vilsono visuomeninių ir tarptautinių reikalų mokyklos Sveikatos ir gerovės centras (Niudžersis, Jungtinės Amerikos Valstijos)“